જીવન દર્શનના ૩૮ વર્ષ પછી પણ આજે તેઓ ધર્મપાલન અને વહન માટે તેમના માતૃશ્રી (પ.પૂ. ગાદીવાળા) એ તેમને એક પગે ઊભા રહીને ૧૧ માળા કરવાની કરેલી શિક્ષા અને એક વખત આરતીમાં ઉપસ્થિત ન રહેવાથી ૫૧ વખત તેમને ભગવાન શ્રીહરિ સમક્ષ કરવી પડેલી ઉઠબેસ કયારેય ભૂલાવી શકે તેમ નથી. આવા પ્રશિક્ષિત ધાર્મિક, સુસંસ્કારી, સારસ્વત, યુગપ્રભાવી સંપ્રદાય ભૂષણ – મહાપ્રતાપી આપણા પ.પૂ. લાલજી મહારાજશ્રીના અનેક પૈકીના થોડા મર્મગ્રાહી અસ્તિત્વનો ચિતાર અત્રે આપી આ અલ્પ બુદ્ધિ કલમને વિનમ્ર પ્રયાસ કરી આ શ્રદ્ધેય ધર્મપુરુષને મૂલવવાની તક સાંપડી છે તે બદલ પ.પૂ. લાલજી મહારાજશ્રીના ચરણકમળે નતમસ્તકે પ્રાર્થના સહિત તેઓશ્રીના દિવ્યજીવન માર્ગમાં નિરંતર સુયશસિદ્ધિના યશોગાન થાય તેવા ભગવદાજ્ઞૈકમૂલક સર્વજન-સુખદાયી સંકલ્પો સાકાર થાય તેવી અભ્યર્થના.